D’après A. et B.

Nos, officialis curie Bisuntine, notum facimus universis presentes litteras inspecturis quod nos in testamento Stephani, domini de Castellione, sigillis religiosorum .., abbatis Sancti Pauli Bisuntini, .., prioris de Dola et .., decani de Rubeo Monte, sigillato, cui fidem adhibemus, vidimus duas clasulas. Quod testamentum sic incipit : 
« In nomine Domini, amen. Ego Stephanus, dominus de Castellione, compos mentis et in memoria sana constitutus, in lecto egritudinis existens, in hunc modum ordino testamentum memu. In primis eligo sepulturam meam in ecclesia sancti Pauli Bisuntini » etc., 
et sic finitur: 
« In hujus rei testimonium sigilla religiosorum virorum domini Johannis abbatis Sancti Pauli Bisun[tini], .., prioris de Dola, H. decani de Rubeo Monte ad requisitionem meam presentibus litteris sunt appensa. Actum et datum in vigilia beatorum Jacobi et Christofori, anno Domini .M°. cc°. lx°. nono, mense julii ». 
Quarum clasularum tenor talis est : 
« Item do et lego ecclesie Bellevallis sex libras vien. singulis  annis percipiendas, quas assigno supra molendinum de Miellat. Assigno siquidem in omni quod habeo vel habere possum et de[beo in dicto molendino]. 
Item do et assigno viginti libras vien. dicte ecclesie pro injuriis que ego et antecessores mei fecerunt eidem ecclesie. »
Nos vero predictus officialis sigillum curie Bisuntine presentibus litteris apposuimus in testimonium veritatis. Actum .xi. kl. octobris, anno Domini .M°. cc°. lx°. nono. 
H. de Gonceuz.
